Steel Challenge er en disiplin med åtte standardiserte løyper hvor det utelukkende skytes på stålmål. Alle tellende tider blir lagt sammen, og den med lavest tid vinner sammendraget. Sporten organiseres i Norge av Dynamisk Sportsskyting Norge, og internasjonalt av Steel Challenge Shooting Association (SCSA). Deltakerne gis fem gjennomføringer i hver løype og den dårligste tiden tas bort, bortsett fra på løypen «Outer Limits» hvor det istedet gis fire gjennomføringer og de tre beste blir tellende.